CELEX: 32014R0743
Language: lv
Date: 2014-07-09 00:00:00
Title: Komisijas Regula (ES) Nr. 743/2014 ( 2014. gada 9. jūlijs ), ar ko aizstāj Regulas (ES) Nr. 601/2012 VII pielikumu attiecībā uz minimālo analīžu biežumu  Dokuments attiecas uz EEZ

10.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 201/1
            
         KOMISIJAS REGULA (ES) Nr. 743/2014
   (2014. gada 9. jūlijs),
   ar ko aizstāj Regulas (ES) Nr. 601/2012 VII pielikumu attiecībā uz minimālo analīžu biežumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 14. panta 1. punktu,
   tā kā:
   
               (1)
            
            
               Komisijas Regulas (ES) Nr. 601/2012 (2) VII pielikumā attiecīgiem kurināmajiem un materiāliem ir noteikts minimālais analīžu biežums, kas operatoriem jāpiemēro, lai noteiktu aprēķina koeficientus.
            
         
               (2)
            
            
               Regulas (ES) Nr. 601/2012 35. pantā ir noteikts, ka minētās regulas VII pielikums regulāri jāpārskata, un pirmo reizi ne vēlāk kā divus gadus pēc Regulas (ES) Nr. 601/2012 stāšanās spēkā.
            
         
               (3)
            
            
               Regulas (ES) Nr. 601/2012 VII pielikums būtu jāgroza, lai precizētu minētajā pielikumā norādīto kurināmā veidu un materiālu klasifikāciju un dalījumu kategorijās ar mērķi uzlabot konsekvenci to attiecīgo koeficientu piemērošanā, kurus izmanto emisiju aprēķināšanai.
            
         
               (4)
            
            
               Skaidrības labad ir lietderīgi aizstāt Regulas (ES) Nr. 601/2012 VII pielikumu.
            
         
               (5)
            
            
               Tāpēc Regula (ES) Nr. 601/2012 būtu attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Klimata pārmaiņu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 601/2012 VII pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 9. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 275, 25.10.2003., 32. lpp.
   
   
      (2)  Komisijas 2012. gada 21. jūnija Regula (ES) Nr. 601/2012 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK (OV L 181, 12.7.2012., 30. lpp.).
   
      PIELIKUMS
      
         
            “VII PIELIKUMS
            Minimālais analīžu biežums (35. pants)
            
                        Kurināmais/materiāls
                     
                     
                        Minimālais analīžu biežums
                     
                  
                        Dabasgāze
                     
                     
                        Vismaz vienu reizi nedēļā
                     
                  
                        Citas gāzes, jo īpaši sintētiskā gāze un procesa gāzes, piemēram, naftas pārstrādes uzņēmumu iekārtu jaukta gāze, koksēšanas krāsns gāze, domnas gāze un konvertora gāze
                     
                     
                        Vismaz vienu reizi dienā, izmantojot attiecīgas procedūras dažādās dienas daļās
                     
                  
                        Degvieleļļas (piemēram, vieglā, vidēji smagā un smagā degvieleļļa, bitumens)
                     
                     
                        Uz katriem 20 000 tonnu kurināmā un vismaz sešas reizes gadā
                     
                  
                        Akmeņogles, koksa ogles, naftas kokss, kūdra
                     
                     
                        Uz katriem 20 000 tonnu kurināmā/materiāla un vismaz sešas reizes gadā
                     
                  
                        Citi kurināmie
                     
                     
                        Uz katriem 10 000 tonnu kurināmā un vismaz četras reizes gadā
                     
                  
                        Neapstrādāti cietie atkritumi (tīri fosilie vai fosilo maisījums ar biomasu)
                     
                     
                        Uz katriem 5 000 tonnu atkritumu un vismaz četras reizes gadā
                     
                  
                        Šķidrie atkritumi, iepriekš apstrādāti cietie atkritumi
                     
                     
                        Uz katriem 10 000 tonnu atkritumu un vismaz četras reizes gadā
                     
                  
                        Karbonātu minerāli (tostarp kaļķakmens un dolomīts)
                     
                     
                        Uz katriem 50 000 tonnu materiāla un vismaz četras reizes gadā
                     
                  
                        Māli un slānekļi
                     
                     
                        Materiāla daudzumiem, kas atbilst 50 000 tonnu CO2, un vismaz četras reizes gadā
                     
                  
                        Citi materiāli (primārais produkts, starpprodukts un galaprodukts)
                     
                     
                        Atkarībā no materiāla tipa un paveida, materiālu daudzumiem, kas atbilst 50 000 tonnām CO2, un vismaz četras reizes gadā”